U-I-39/13
Natisni
Opravilna št.:
U-I-39/13
Datum odločitve:
18. 9. 2013
ECLI:
ECLI:SI:USRS:2013:U.I.39.13
Akt:
Zakon o delovnih razmerjih (Uradni list RS, št. 42/02 in 103/07) (ZDR), 84. in 85. čl.
Izrek:
Pobuda za začetek postopka za oceno ustavnosti 84. in 85. člena Zakona o delovnih razmerjih (Uradni list RS, št. 42/02 in 103/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavla Murekar, Ljubljana
Datum vloge:
18. 2. 2013
Vrsta odločitve:
sklep
Vrsta rešitve:
zavrženje
Dokument:
US30205
Dokument v PDF obliki:
U-I-39-13.pdf
136 KB
Prenesite datoteko
U-I-39/13-5
18. 9. 2013
SKLEP
Ustavno sodišče je v postopku za preizkus pobude Pavle Murekar, Ljubljana, na seji 18. septembra 2013
sklenilo:
Pobuda za začetek postopka za oceno ustavnosti 84. in 85. člena Zakona o delovnih razmerjih (Uradni list RS, št. 42/02 in 103/07) se zavrže.
OBRAZLOŽITEV
1. Pobudnica izpodbija v izreku tega sklepa navedeni določbi zakona. Zatrjuje, da sta v neskladju z 2., 14. in 22. členom Ustave in v nasprotju z Zakonom o izvršbi in zavarovanju (Uradni list RS, št. 3/07 – uradno prečiščeno besedilo, 93/07, 28/09, 51/10 in 26/11). Pogodba o zaposlitvi ji je bila kot javni uslužbenki odpovedana iz krivdnega razloga, sodišče prve stopnje je zavrnilo izdajo začasne odredbe za zadržanje izvrševanja sklepa o tej odpovedi, pritožbeno sodišče pa je zavrnilo pobudničino pritožbo zoper to zavrnitev. Pobudnica predlaga, naj Ustavno sodišče razveljavi izpodbijani zakonski določbi. Prilaga odločitvi obeh sodišč.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. O vsebinsko enaki vlogi pobudnice je Ustavno sodišče že odločilo s sklepom št. U-I-254/12 z dne 17. 1. 2013 in pobudo zavrglo, ker izpodbijani zakonski določbi ne učinkujeta neposredno, pobudnica pa ni vložila hkratne ustavne pritožbe zoper posamični akt, izdan na njuni podlagi. Obravnavana pobuda ne vsebuje novih ali drugačnih okoliščin, zato jo je treba iz enakih razlogov, ki so podrobneje razvidni v navedenem sklepu Ustavnega sodišča, prav tako zavreči.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik